Определение на Общия съд от 8 декември 2022 г. — Euranimi/Комисия
(Дело T-769/21)1
(Жалба за отмяна — Дъмпинг — Внос на студеновалцовани плоски продукти от неръждаеми стомани с произход от Китай и Тайван — Окончателно антидъмпингово мито — Липса на лично засягане — Подзаконов акт, който включва мерки за изпълнение — Недопустимост)
Език на производството: английски
Страни
Жалбоподател: European Association of Non-Integrated Metal Importers & distributors (Euranimi) (Брюксел, Белгия) (представители: M. Campa, D. Rovetta, P. Gjørtler и V. Villante, адвокати)
Ответник: Европейска комисия (представители: K. Blanck и G. Luengo)
Предмет
С жалбата си на основание член 263 ДФЕС жалбоподателят иска отмяна на Регламент за изпълнение (ЕС) 2021/1483 на Комисията от 15 септември 2021 година за налагане на окончателно антидъмпингово мито върху вноса на студеновалцовани плоски продукти от неръждаеми стомани с произход от Китайската народна република и Тайван вследствие на преглед с оглед изтичане на срока на действие съгласно член 11, параграф 2 от Регламент (ЕС) 2016/1036 на Европейския парламент и на Съвета (ОВ L 327, 2021 г., стр. 1)
Диспозитив
Отхвърля жалбата като недопустима.
Липсва основание за произнасяне по молбата за встъпване на Association Européenne de l’Acier (Eurofer).
Осъжда European Association of Non-Integrated Metal Importers & distributors (Euranimi) да заплати съдебните разноски.
Euranimi, Европейската комисия и Eurofer понасят съответно направените от тях съдебни разноски във връзка с молбата за встъпване на Eurofer.
____________
1 ОВ C 51, 31.1.2022 г.